《送郭正字归郢上》
唐代·耿湋

济江篇已出，书府俸犹贫。积雪商山道，全家楚塞人。

大堤逢落日，广汉望通津。却别渔潭下，惊鸥那可亲。

作者简介：耿湋 [唐] （约公元七六三年前后在世），字洪源，河东（今属山西）人，唐代诗人。生卒年及生平均不详，约公元七六三年前后在世，大历十才子之一。登宝应元年进士第，官右拾遗。工诗，与钱起、卢纶、司空曙诸人齐名。湋诗不深琢削，而风格自胜。集三卷，今编诗二卷。